си́це да прохо́диши и́стинный и неле́стный пу́ть тре́тіягѡ ѡ́браза внима́нія и моли́твы, и́же є́сть се́й: у́мъ да храни́тъ се́рдце во вре́мя моли́твы, и да пребыва́етъ при́снѡ вну́трь ѻ́нагѡ, и ѿту́ду, сі́есть, изъ̑ глубины̀ се́рдца, да возсыла́етъ моли̂твы къ бг҃у: и єгда̀ ѿ среды̀ се́рдца вку́ситъ, я́кѡ бла́гъ гдс̑ь, и услади́тся, не ктому̀ бу́детъ исходи́ти ѿ мѣ́ста серде́чнагѡ: и тогда̀ рече́тъ, я́коже апо́столъ пе́тръ, добро̀ є́сть на́мъ здѣ̀ бы́ти